呢一晚，成班賊赤裸裸咁淨係條腰圍住假嘅隱身符，靜靜雞去到兩師姐妹食緊飯嘅地方，兩師姐妹一早收到風，於是將計就計詐睇唔到，重玩到至尊寶着曬火，終於忍唔住就「現身」同兩師姐妹攤牌，呢個時候，變咗節嘅二當家行咗去兩師姐妹身後面陰陰咀笑，跟住將兩個乾坤袋一笠，當場收服咗兩個妖精，然後一陣輕煙，二當家變返做菩提老祖。